钦定古今图书集成/方舆汇编/职方典/第1439卷 > 陵墓附
## 钦定古今图书集成/方舆汇编/职方典/第1439卷 > 陵墓附

五代梁状元嵩墓　在平南县麒麟山，《华表》尚存。

迪功郎陈复墓　在平南。

甘罗墓　在贵县北山下，其地今崩。一考甘罗乃战国人，又生蔡地，此传恐非，抑或有同姓名者。

沈将军墓　在贵县北一里北山，庙前有石翁仲、石马、石象、石狮等物。有联云：“天生一人，地生一穴；锺山川之秀气，人杰地灵；左有双龙，右有双虎；绵世代之佳城，龙降虎伏。”

烈女茉莉墓　，在贵县北一里。朱长史之妾，年二十夫死。后冨家欲夺其志，哀号不食，以死殉夫。有司设祭，竖碑墓侧以旌表之。